《述怀五十三首 其三十六》
明代·周是修

穷达付天命，胡宜心苦忧。玄穹驰两曜，群动不能休。

风霜逼岁杪，感化生迟留。汲汲者谁子，走马出南州。

路逢徒步友，相唤不回头。意气可时羡，功名那未收。

古来豪侠地，惟见水东流。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。